ai4bharat/Pralekha huggingface dataset:
பிரதமர் அலுவலகம்
ஐ.என்.எஸ். கல்வாரி புதிய நீர்மூழ்கிக் கப்பலை பிரதமர் நாட்டுக்கு அர்ப்பணித்தார்
பிரதமர் திரு. நரேந்திர மோடி “ஐ.என்.எஸ். கல்வாரி” எனப்படும் கடற்படையின் நீர்மூழ்கிக் கப்பலை நாட்டுக்கு இன்று அர்ப்பணித்தார்.
(இதற்காக நாட்டு மக்களுக்குப் பாராட்டு தெரிவித்த பிரதமர், “ஐ.என்.எஸ். கல்வாரி கப்பல் இந்தியாவிலேயே தயாரிக்கவேண்டும் என்ற கோட்பாட்டுக்குச் சிறந்த உதாரணமாகும்” என்று வருணித்தார். இந்தக் கப்பலை வடிவமைப்பதில் ஈடுபட்ட அனைத்துப் பிரிவினரையும் பிரதமர் மிகவும் பாராட்டினார். இந்தியாவுக்கும் பிரான்ஸ் நாட்டுக்கும் இடையில் வேகமாக வளர்ந்துவரும் தளத்தகை கூட்டாண்மைக்கு சரியான அடையாளமாக ஐ.என்.எஸ். கல்வாரி திகழ்கிறது. ஐ.என்.எஸ். கல்வாரி இந்தியக் கடற்படைக்கு மேலும் அதிக பலத்தை அளிக்கும்” என்றார்.
அவர் மேலும் பேசியதாவது:
“இந்த 21ஆம் நூற்றாண்டு ஆசியாவுக்கான நூற்றாண்டு ஆகும். 21 ஆம் நூற்றாண்டின் வளர்ச்சிக்கான பாதை இந்தியப் பெருங்கடல் வழியே அமையும் என்பது நிச்சயம். அதனால்தான், இந்திய ஆட்சி அரசியலில் இந்தியப் பெருங்கடல் முக்கிய இடத்தை வகிக்கிறது” என்றார்.
“சாகர்  என்ற ஆங்கிலச் சொல்லை மண்டலத்தில் உள்ள எல்லோருக்கும்  பாதுகாப்பு , வளர்ச்சி  என்பதன் சுருக்க வடிவம் என்று புரிந்துகொள்ளலாம். இந்தியப் பெருங்கடலின் உலகளாவிய, உத்தி சார்ந்த, பொருளியல் நலன்கள் சார்ந்தவை குறித்து இந்தியா முழுமையான விழிப்புடன் இருக்கிறது. அதனால்தான், இந்த மண்டலத்தில் அமைதி, ஸ்திரத்தன்மை மேம்படுவதில் நவீன, பன்முகம் கொண்ட இந்திய கடற்படை முக்கியப் பங்கை ஆற்றுகிறது.
கடலின் உள்ளார்ந்த வளங்கள் நமது தேச மேம்பாட்டுக்கு பொருளாதார பலத்துக்குக் கூடுதல் வலு சேர்க்கிறது. அதனால்தான், கடல்வழியாகத் தாக்கும் பயங்கரவாதம், கடற்கொள்ளை, போதைப் பொருள் கடத்தல் ஆகிய சவால்கள் குறித்து விழிப்புடன் இருந்து வருகிறது. இந்த சவால்கள் இந்தியாவுக்கு மட்டுமல்ல, இந்த மண்டலத்தில் உள்ள இதர நாடுகளும் சந்திக்கின்றன. இது விஷயத்தில் இந்தியா மிக முக்கியமான பங்கை ஆற்ற வேண்டியிருக்கிறது.
உலகம் முழுவதும் ஒரே குடும்பம் என்றும் அதை நிறைவேற்றுவதில் உலகளாவிய பொறுப்பு இருக்கிறது என்றும் இந்தியா நம்புகிறது. சிக்கலான கால கட்டத்தில் கூட்டாளி நாடுகளுக்குக் கைகொடுக்கும் முதல் நாடாக இருந்து வருகிறது. இந்திய ராஜிய நிலைப்பாடு மற்றும் இந்திய பாதுகாப்பு ஆகியவற்றில் மனிதநேய அணுகுமுறையே இந்தியாவின் சிறப்புத் தன்மைக்குக் காரணம். மானுடத்தைக் காப்பதில் வலிமையான திறமையான இந்தியாவுக்கு மிக முக்கிய பங்கு இருக்கிறது. அமைதி, ஸ்திரத்தன்மை ஆகியவற்றில் உலக நாடுகள் இந்தியாவுடன் இணைந்து நடைபோட விரும்புகின்றன.
பாதுகாப்பு, ராணுவம் ஆகியவை தொடர்பான முழுமையான சூழல் கடந்த மூன்று ஆண்டுகளாக மாறிவிட்டன. ஐ.என்.எஸ். கல்வாரி நீர்மூழ்கிக் கப்பலைத் தயாரிக்கும்போது, அதில் அதிகமான திறன்கள் சேர்க்கப்பட்டது கூடுதலான பலமாக உள்ளது.
ஒரு பதவி - ஓர் ஓய்வூதியம் என்ற நீண்டகாலக் கோரிக்கை தீர்க்கப்படவேண்டும் என்று அரசு உறுதிபூண்டுள்ளது.
ஜம்மு காஷ்மீரில் பயங்கரவாதச் செயல் மூலம் நடத்தப்பட்ட போலிப் போர் தோல்வியடைந்ததற்கு அரசின் கொள்கைகள், ஆயுதப் படையினரின் தீரச் செயலும் உறுதி செய்துள்ளது.
தேசத்தின் பாதுகாப்புக்காக தங்களது இன்னுயிர்களை நீத்த தியாகிகளுக்கு மிகுந்த நன்றிகளை உரித்தாக்குகிறேன்”
இவ்வாறு பிரதமர் பேசினார்.
வணிகம் மற்றும் தொழில்துறை அமைச்சகம்
வேளாண் பொருட்கள் ஏற்றுமதியை ஊக்குவிக்கும் வகையிலான மத்திய அரசின் நடவடிக்கை பயனளிக்கிறது
கொவிட் பெருந்தொற்று காலத்தில் சரக்குகளை அனுப்புவதில் ஏற்பட்ட சவால்களுக்கு இடையே இந்தியாவின் வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி முந்தைய நிதியாண்டின் முதல் பத்து மாதங்களைவிட நடப்பு நிதியாண்டின் முதல் பத்து மாதங்களில் 23 சதவீதத்திற்கு மேல் அதிகரித்துள்ளது .
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி வளர்ச்சி ஆணையத்தின் கீழ், பொருட்களின் ஏற்றுமதி மதிப்பு 2020-21 ஏப்ரல், ஜனவரி மாதங்களில் 15,974 மில்லியன் அமெரிக்கன் டாலராக இருந்தது. இது தற்போது 19,709 மில்லியன் டாலராக அதிகரித்துள்ளது.
2021-22-ல் 23,713 மில்லியன் அமெரிக்க டாலர் அளவிற்கு ஏற்றுமதி செய்யவேண்டும் என்ற இலக்கினை மத்திய வர்த்தகம் மற்றும் தொழில்துறை அமைச்சகம் நிர்ணயித்துள்ளது.
2021-22 ஏப்ரல்–ஜனவரி மாதங்களில் அந்நியச் செலாவணியை ஈட்டியதில் அரிசி ஏற்றுமதி முதலிடம் வகிக்கிறது. இது 7,696 மில்லியன் அமெரிக்க டாலர் அளவிற்கு அந்நிய செலாவணியைப் பெற்றுத் தந்துள்ளது.
2020-21 இதே காலகட்டத்தில் அரிசி ஏற்றுமதி மூலம் 6,793 மில்லியன் அமெரிக்க டாலர் அளவுக்கு அந்நியச் செலாவணி கிடைத்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1803561
----
(Visitor Counter : 170
பிரதமர் அலுவலகம்
சிக்கிம் முதலமைச்சருடன் பிரதமர் பேச்சு
சிக்கிம் மாநிலத்தின் சில பகுதிகளில் ஏற்பட்ட துரதிருஷ்டவசமான இயற்கை பேரழிவை அடுத்து, சிக்கிம் முதலமைச்சர் திரு. பிரேம் சிங் தமாங்குடன் பிரதமர் திரு. நரேந்திர மோடி தொலைபேசியில் தொடர்பு கொண்டு நிலைமையை கேட்டறிந்தார். இந்த சூழ்நிலையில் சாத்தியமான அனைத்து உதவிகளையும் செய்வதாக அவர் உறுதியளித்துள்ளார்.
பாதிக்கப்பட்ட அனைவரின் பாதுகாப்பு மற்றும் நல்வாழ்விற்காகவும் திரு மோடி பிரார்த்தனை செய்தார்.
இதுகுறித்து சமூக வலைதள எக்ஸ் பதிவில் பிரதமர் கூறியிருப்பதாவது:
"சிக்கிம் முதலமைச்சர் திரு @PSTamangGolay அவர்களுடன் பேசினேன், மாநிலத்தின் சில பகுதிகளில் துரதிர்ஷ்டவசமான இயற்கை பேரழிவை அடுத்து நிலைமையை அறிந்து கொண்டேன். சவாலை எதிர்கொள்வதில் சாத்தியமான அனைத்து ஆதரவுக்கும் உறுதியளித்தேன். பாதிக்கப்பட்டவர்களின் பாதுகாப்பு மற்றும் நல்வாழ்விற்காக நான் பிரார்த்திக்கிறேன்.
தொழிலாளர் மற்றும் வேலைவாய்ப்பு அமைச்சகம்
தொழிலாளர்கள் வருங்கால வைப்பு நிதி நிறுவனம்  அண்மையில் நிர்பந்த் முயற்சியின் கீழ் தொடங்கிய குறைதீர்க்கும் வாட்ஸ் ஆப் உதவி எண் பெரும் வரவேற்பை பெற்றுள்ளது.
உறுப்பினர்களின் அனுவபத்தை மேலும் எளிதாக மேம்படுத்தும் வகையில், இபிஎஃப்ஓ வாட்ஸ் ஆப் அடிப்படையிலான உதவி மற்றும் குறைதீர்வு முறையை அண்மையில் தொடங்கியது. கொவிட் -19 பெருந்தொற்று காலகட்டத்தில் சந்தாதாரர்களுக்கு தடையற்ற வகையிலான சேவை வழங்குவதை உறுதி செய்யும் குறிக்கோளுடன் தொடர் நடவடிக்கைகள் மேற்கொள்ளப்பட்டன. தொழிலாளர் வருங்கால சேமநல வைப்புநிதி நிறுவனம் தொடங்கியுள்ள வாட்ஸ் ஆப் வாயிலான புதிய குறைதீர்க்கும், தீர்வு காணும் முறை உறுப்பினர்கள், பங்குதாரர்கள் மத்தியில் பெரும் வரவேற்பைப் பெற்றுள்ளது. இதுவரை இபிஎஃப்ஓ நிறுவனமானது 1,64,040 குறைகளை மற்றும் விசாரணைகளை வார்ட்ஸ் ஆப் வழியே பெற்று தீர்வு கண்டுள்ளது. வாட்ஸ் ஆப் உதவி எண்கள் தொடங்கப்பட்டதில் இருந்து இபிஎஃப்ஐஜிஎம்ஸ் வழியில் பெறப்படும் 16 % புகார்களும் முகநூல்/டிவிட்டர் போன்ற சமூக வலைதளங்கள் வழியே பதிவு செய்யப்படும் புகார்களில் 30 %-மும் குறைந்துள்ளன.
இணையதள அடிப்படையிலான இபிஎஃப்ஐஜிஎம்எஸ் தளம், சிபிகிராம்ஸ், சமூக வலைதள பக்கங்கள் மற்றும் அர்பணிப்புடன் கூடிய 24X7 உதவி மையம் என பல்வேறு வடிவிலான இபிஎஃப்ஓ குறைதீர்க்கும் வசதிகளுடன் கூடுதலாக இந்த சேவை வழங்கப்படுகிறது.
இந்தியாவின் தகவல் தொடர்பில் வாட்ஸ் ஆப் பெரிய தளமாக வளர்ந்து வளர்வதால், தம்முடைய பங்குதாரர்கள் மற்றும் சந்தாதார ர்களுக்கு நேரடியாக தகவல்கள் மற்றும் தொடர்பை அளிக்கும் வகையில் வாட்ஸ் ஆஃப்-ஐ இபிஎஃப் நிறுவனம் அசாதாரணமான வாய்ப்பாக பயன்படுத்திக் கொண்டுள்ளது. வழிகாட்டும் கொள்கைகளை கடைபிடிக்க தனிப்பட்ட முறையில் இபிஎஃப் மண்டல அலுவலகங்களுடன் நேருக்கு நேர் பிஎஃப் சந்தாதாரர்கள் உரையாடுவதற்கு இந்த முயற்சி வழி வகுக்கிறது. சந்தாதாரர்கள் வசதியாக தங்கள் வீட்டில் இருந்தபடியே பாதுகாப்பான சேவைகளை முறையாகப் பெறுவது உறுதி செய்யப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664033
குடியரசுத் துணைத் தலைவர் செயலகம்
நாட்டின் முன்னேற்றத்தை விரைவுபடுத்த மகளிருக்கு அதிகாரமளித்தலை துரிதப்படுத்த வேண்டும் என குடியரசு துணைத்தலைவர் வலியுறுத்தல்
பல்வேறு பிரிவுகளிலும் நாடு முன்னேற்றம் அடைய பெண்களுக்கு கல்வி, பொருளாதாரம், சமூகம் மற்றும் அரசியல் ரீதியாக அதிகாரமளித்தலை விரைவுப்படுத்த வேண்டியது அவசியம் என குடியரசு துணைத்தலைவர் திரு எம் வெங்கய்யா நாயுடு இன்று  வலியுறுத்தியுள்ளார்.
ஃபிக்கி மகளிர் அமைப்பின் 38-வது வருடாந்திர மாநாட்டில் பேசிய அவர், பல்வேறு துறைகளிலும், பாலினப் பாகுபாட்டை அகற்ற வேண்டியது அவசரத் தேவை என்றார். “பெண்களுக்கு அதிகாரம் அளிக்க அரசுத்துறைகள் முதல் தனியார் துறைகள் மற்றும் சமுதாயத்தின் அனைத்துத் தரப்பினரும், ஒருங்கிணைந்து பணியாற்ற வேண்டும்” என்றும் அவர் குறிப்பிட்டார்.
பெண்களுக்கு அதிகாரமளிக்கும் விதமாக நாடாளுமன்றம் மற்றும் மாநில சட்டப்பேரவைகளில் அவர்களுக்கு இடஒதுக்கீடு அளிக்கப்பட வேண்டியதன் தேவையையும் திரு நாயுடு சுட்டிக்காட்டினார். மகளிருக்கு அதிகாரமளிப்பது, அவர்களது சொந்த வாழ்க்கையில் பன்மடங்கு விளைவுகளை ஏற்படுத்துவதோடு மட்டுமின்றி, அவர்களது குடும்பம் மற்றும் சமுதாயத்தில் பெரும் விளைவுகளை ஏற்படுத்தும் என்றார். உள்ளார்ந்த வளர்ச்சிக்கு, பெண்கள், குழந்தைகள் மற்றும் இந்தியாவின் கிராமப்புறங்கள் மீது சிறப்புக் கவனம் செலுத்த வேண்டும் எனவும் அவர் வலியுறுத்தினார்.
பாலின சமத்துவத்தை உறுதி செய்வதோடு, பெண்களிடையே எழுத்தறிவு விகிதத்தை அதிகரிக்க வேண்டும் என்று அழைப்பு விடுத்த குடியரசு துணைத்தலைவர் இந்த விவகாரத்தில் சிறப்புக் கவனம் செலுத்தப்பட வேண்டும் என்றும் தெரிவித்தார். பெண்களின் முன்னேற்றத்திற்கு பொருளாதார அதிகாரமளித்தல் மிக முக்கியம் என்று குறிப்பிட்ட அவர், பாலினப் பாகுபாடின்றி அனைத்து குழந்தைகளுக்கும் சொத்தில் சமஉரிமை வழங்கப்பட வேண்டும் என்றும் குறிப்பிட்டார்.
பெண்களுக்கு கல்வி புகட்டுவதில் அரசின் முயற்சிகளுக்கு தொழில்துறையினரும், தொண்டு நிறுவனங்களும் துணை நிற்க வேண்டும் என்று வலியுறுத்திய அவர், ‘பெண் குழந்தைகளைப் பாதுகாப்போம், பெண் குழந்தைகளை படிக்க வைப்போம்’ என்பது போன்ற திட்டங்கள் நாட்டின் அனைத்துப் பகுதிகளிலும் செயல்படுத்தப்படுவதாகக் கூறினார். “சிறுமிகளுக்கு எதிராக எவ்வித பாகுபாடும் காட்டக்கூடாது என்பதோடு பெண் குழந்தைகளை பள்ளிக் கூடத்திற்கு அனுப்ப வேண்டும்” என்றும் குடியரசு துணைத்தலைவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811587
நிதி அமைச்சகம்
தில்லி-காசியாபாத்-மீரட் மண்டலத்தில் அதிவிரைவு ரயில் போக்குவரத்து தேசிய வளர்ச்சி வங்கி 500 மில்லியன் டாலர் கடன்
மூன்றாவது புதுப்பிக்கத்தக்க எரிசக்தி முதலீட்டுக் கூட்டம் மற்றும் கண்காட்சியை  இம்மாதம் 26 ஆம் தேதியன்று பிரதமர் திரு நரேந்திர மோடி காணொலி மூலம் துவக்கி வைக்கிறார்.
இங்கிலாந்து தொழில், எரிசக்தி மற்றும் தொழில் யுக்தி செயலாளர், டென்மார்க் எரிசக்தி, பயன்பாடுகள் மற்றும் பருவநிலை அமைச்சர் உள்ளிட்ட முக்கிய பிரமுகர்கள் இந்த நிகழ்ச்சியில் கலந்து கொள்கின்றனர்.
இது குறித்த தகவல்களை அளித்த புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங், 2015, 2018 ஆகிய ஆண்டுகளில் அடைந்த வெற்றியின் தொடர்ச்சியாக மூன்றாவது புதுப்பிக்கத்தக்க எரிசக்தி முதலீட்டுக் கூட்டமும், கண்காட்சியும் இந்த வருடம் நடத்தப்படுவதாகக் கூறினார்.
புதுப்பிக்கத்தக்க எரிசக்தித் துறையில் முதலீடு செய்வதற்கான சர்வதேச களத்தை இந்த நிகழ்வு வழங்குமென்றும், இத்துறையில் இந்தியா கொண்டுள்ள உறுதியை சர்வதேச சமூகத்துக்கு எடுத்துரைக்கும் வகையில் மூன்றாவது புதுப்பிக்கத்தக்க எரிசக்தி முதலீட்டுக் கூட்டம் மற்றும் கண்காட்சி அமையுமென்றும் அவர் கூறினார்.
தனது எரிசக்தி தேவைகளை புதுப்பிக்கத்தக்க எரிசக்தி மூலம் பூர்த்தி செய்து கொள்வதை படிப்படியாக அதிகரிக்க இந்தியா உறுதி பூண்டுள்ளதாக அவர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1674019
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
கடந்த 24 மணிநேரத்தில் சுமார் 73.8 கொவிட் தடுப்பூசி டோஸ்கள் செலுத்தப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 63.09 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 45,083 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.13%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,68,558 ஆகும்.
குணமடைந்தவர்களின் விழுக்காடு 97.53%.
கடந்த 24 மணி நேரத்தில் 35,840 பேர் குணமடைந்துள்ளனர். இதுவரை மொத்தம் 3,18,88,642 பேர் குணமடைந்துள்ளனர்.
வாராந்திர தொற்று உறுதி விழுக்காடு  65 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  34 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 51.86 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750065
பிரதமர் அலுவலகம்
ராஜஸ்தான் மாநிலம் பரத்பூரில் ஏற்பட்ட சாலை விபத்தில் உயிரிழந்தவர்களுக்குப் பிரதமர் இரங்கல் தெரிவித்துள்ளார்
பிரதமரின் தேசிய நிவாரண நிதியிலிருந்து நிவாரணத் தொகை அறிவிப்பு
ராஜஸ்தானின் பரத்பூரில் ஏற்பட்ட சாலை விபத்தில் உயிரிழந்தவர்களுக்குப் பிரதமர் திரு. நரேந்திர மோடி இரங்கல் தெரிவித்துள்ளார். உயிரிழந்தவர்களின் குடும்பங்களுக்குத் தலா ரூ.2 லட்சமும், காயமடைந்தவர்களுக்குத் தலா ரூ.50 ஆயிரமும் வழங்கப்படும் என பிரதமர் அறிவித்துள்ளார்.
சமூக ஊடக எக்ஸ் பதிவில் பிரதமர் அலுவலகம் கூறியிருப்பதாவது;
"ராஜஸ்தானின் பரத்பூரில் ஏற்பட்ட சாலை விபத்து மிகவும் வருத்தமளிக்கிறது. குஜராத்திலிருந்து புனித யாத்திரை சென்று உயிரிழந்த பக்தர்களின் குடும்பத்தினருக்கு எனது இரங்கலைத் தெரிவித்துக் கொள்கிறேன். மேலும், காயமடைந்தவர்கள் அனைவரும் விரைவில் குணமடைய பிரார்த்திக்கிறேன்."
"பரத்பூரில் ஏற்பட்ட விபத்தில் உயிரிழந்தவர்களின் குடும்பத்தினருக்குப் பிரதமரின் தேசிய நிவாரண நிதியிலிருந்து தலா ரூ.2 லட்சம் நிவாரணம் வழங்கப் பிரதமர் ஒப்புதல் அளித்துள்ளார். காயமடைந்தவர்களுக்குத் தலா ரூ.50,000 வழங்கப்படும்.
தொழிலாளர் மற்றும் வேலைவாய்ப்பு அமைச்சகம்
கொவிட்-19 இரண்டாவது அலை: இபிஎப் கணக்கிலிருந்து முன்பணம் எடுக்க அனுமதி
கொவிட்-19 இரண்டாவது அலையை முன்னிட்டு, இபிஎப் சந்தாதாரர்கள், தங்கள் கணக்கில் இருந்து 2வது முறையாக முன்பணம் எடுத்துக் கொள்ள தொழிலாளர்களின் வருங்கால வைப்பு நிதி கழகம்  அனுமதித்துள்ளது.
கொவிட் தொற்று சமயத்தில் இபிஎப் சந்தாதாரர்கள் சிறப்பு முன்பணம் எடுத்துக்கொள்ளும் வசதி பிரதமரின் ஏழைகள் நலன் திட்டத்தின் கீழ் கடந்த 2020 மார்ச் மாதம் அறிமுகம் செய்யப்பட்டது. இதற்கான திருத்தத்தை அரசாணை மூலம் தொழிலாளர் வருங்கால வைப்பு நிதி திட்டம் 1952-ல், மத்திய தொழிலாளர் மற்றும் வேலைவாய்ப்பு அமைச்சகம் செய்தது.
இந்த விதிமுறையின் கீழ், 3 மாத அடிப்படை சம்பளம் மற்றும் பஞ்சப்படி  அல்லது இபிஎப் கணக்கில் உள்ள நிலுவைத் தொகையில் 75 சதவீதம் இதில் எது குறைவோ, அதை திருப்பிச் செலுத்த தேவையில்லாத முன்பணமாக இபிஎப் சந்தாதாரர்கள் எடுத்துக் கொள்ளலாம்.
குறைவான தொகைக்கும், உறுப்பினர்களால் விண்ணப்பிக்க முடியும்.
இந்த கொவிட்-19 முன்பணம், தொற்று காலத்தில் இபிஎப் உறுப்பினர்களுக்கு குறிப்பாக ரூ.15,000-க்கும் கீழ் சம்பளம் பெறுபவர்களுக்கு மிகுந்த உதவியாக இருக்கிறது. தற்போது, வரை இபிஎப்ஓ 76.31 லட்சம் கொவிட்-19 முன்பண கோரிக்கைகளை ஏற்று, உறுப்பினர்களுக்கு மொத்தம் ரூ.18,698.15 கோடி விநியோகித்துள்ளது.
கொவிட்-19 இரண்டாம் அலை சமயத்தில், ‘மியுகோமைகோசிஸ்’ அதிகமாக பரவும் நோயாக அறிவிக்கப்பட்டுள்ளது.
இதுபோன்ற சிக்கலான நேரத்தில், உறுப்பினர்களின் நிதி தேவைகளை தீர்க்க, அவர்களுக்கு உதவிக்கரம் நீட்ட இபிஎப்ஓ முயற்சிக்கிறது. ஏற்கனவே முதல் முன்பணம் எடுத்த இபிஎப் உறுப்பினர்கள், தற்போது, 2வது முறையாக முன் பணம் எடுக்கலாம். இதற்கான விதிமுறைகள் மற்றும் நடைமுறைகள், முதல் முன்பணம் எடுத்ததற்கான விதிமுறைகளை போன்றதுதான்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723083
------
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு கோவிட்-19 நிதி உதவித் தொகுப்புகளின் இரண்டாவது தவணையாக மத்திய அரசு ரூ.890.32 கோடி வழங்க அனுமதி
22 மாநிலங்கள் / யூனியன் பிரதேசங்களுக்கு கோவிட்-19 அவசர கால உதவி மற்றும் சுகாதார நடைமுறை ஆயத்த நிலை தொகுப்புத் திட்டங்களுக்கான உதவியில், இரண்டாவது தவணையாக ரூ.890.32 கோடியை விடுவிக்க மத்திய அரசு அனுமதி அளித்துள்ளது. சத்தீஸ்கர், ஜார்க்கண்ட், மத்தியப் பிரதேசம், ஒடிசா, ராஜஸ்தான், தெலங்கானா, ஆந்திரப் பிரதேசம், கோவா, குஜராத், கர்நாடகா, கேரளா, பஞ்சாப், தமிழ்நாடு, மேற்குவங்கம், டாட்ரா & நகர் ஹவேலி மற்றும் டாமன் & டையூ, அருணாச்சலப் பிரதேசம், அசாம், மேகாலயா, மணிப்பூர், மிசோரம், நாகாலாந்து மற்றும் சிக்கிம் உள்ளிட்ட மாநிலங்களுக்கு இதன் மூலம் நிதி கிடைக்கும். இந்த மாநிலங்களில் கோவிட்-19 பாதிப்பின் தீவிரத்துக்கு ஏற்ப நிதி உதவியின் அளவு அமைந்திருக்கும்.
கோவிட்-19 மேலாண்மை நடவடிக்கைகளை மத்திய அரசு முன்னெடுத்துச் செய்வதுடன், மாநிலங்கள் / யூனியன் பிரதேசங்களுக்கு தொழில்நுட்ப மற்றும் நிதி ஆதாரங்கள் அளித்து ஆதரவாகவும் இருந்து வருகிறது. இந்த `முழுமையான அரசு' அணுகுமுறை காரணமாக, பிரதமர் திரு. நரேந்திர மோடி, அவசர கால உதவி மற்றும் சுகாதார நடைமுறை ஆயத்தநிலை தொகுப்புத் திட்டத்தை அறிவித்தார்.
மருத்துவப் பரிசோதனைக்கான பொது சுகாதாரக் கட்டமைப்பு வசதிகளை பலப்படுத்துவதற்கு இந்த இரண்டாவது தவணை நிதி செலவிடப்படும். ஆர்.டி.-பி.சி.ஆர். சாதனங்கள் கொள்முதல் செய்தல் மற்றும் நிறுவுதல், ஆர்.என்.ஏ. பிரித்தெடுக்கும் உபகரணங்கள், TRUNAT & CBNAAT சாதனங்கள் மற்றும் BSL-II கேபினட்கள் போன்ற வசதிகளை ஏற்படுத்திக் கொள்வதும் இதில் அடங்கும். பொது மருத்துவமனைகளில் சிகிச்சை கட்டமைப்பு வசதிகளை பலப்படுத்துவது, ஐ.சி.யூ. படுக்கை வசதிகளை மேம்படுத்துதல், ஆக்சிஜன் ஜெனரேட்டர்கள், கிரையோஜினிக் ஆக்சிஜன் டேங்க்குகள் நிறுவுதல் மற்றும் மருத்துவ வாயுக் குழாய்கள் பொருத்துதல் ஆகியவையும், படுக்கையின் அருகில் வைக்கும் ஆக்சிஜன் சாதன வசதிகளை ஏற்படுத்திக் கொள்ளவும் இந்த நிதி பயன்படுத்தப்படும். தேவையான அளவுக்கு அலுவலர்கள் நியமனம் செய்து, பயிற்சி அளித்தல், திறன் வளர்த்தல், சுகாதார அலுவலர்கள் மற்றும் ஆஷா திட்ட தன்னார்வலர்கள் மற்றும் கோவிட் பணிகளில் ஈடுபட்டிருப்பவர்களுக்கு ஊக்கத் தொகை வழங்குதலும் இதில் அடங்கும். கோவிட் போராளிகள் முனையத்தில் பதிவு செய்து கொண்டுள்ள தன்னார்வலர்களையும், தேவையின் அடிப்படையில் கோவிட் பணிகளில் ஈடுபடுத்திக் கொள்ளலாம்.
2020 ஏப்ரலில் முதலாவது தவணையாக ரூ.3000 கோடி தொகை அனைத்து மாநிலங்கள் / யூனியன் பிரதேசங்களுக்கு அளிக்கப்பட்டது. மருத்துவப் பரிசோதனை வசதிகளை அதிகரித்தல், மருத்துவமனைக் கட்டமைப்புகளை மேம்படுத்துதல், கண்காணிப்புச் செயல்பாடுகளை மேற்கொள்வது, அவசியமான சாதனங்கள், மருந்துகள் மற்றும் இதர பொருள்களை வாங்குவதற்காக அந்த நிதி அளிக்கப்பட்டது.
இந்தத் தொகுப்பு நிதியின் ஓர் அங்கமாக மாநிலங்கள் / யூனியன் பிரதேசங்களில் 5,80,342 தனிமைப்படுத்தல் படுக்கைகள், ஆக்சிஜன் வசதியுடன் கூடிய 1,36,068 படுக்கைகள், 31,255 தீவிர சிகிச்சைப் பிரிவுப் படுக்கை வசதிகள் உருவாக்கப்பட்டுள்ளன. மேலும் இந்த மாநிலங்களும், யூனியன் பிரதேசங்களும் 86,88,357 பரிசோதனை உபகரணங்கள் மற்றும் 79,88,366 வி.டி.எம். சாதனங்களை வாங்கியுள்ளன. மேலும் மாநிலங்கள் மற்றும் யூனியன் பிரதேசங்களில் 96,557 மருத்துவ அலுவலர்கள் புதிதாக சேர்க்கப்பட்டு, 6,65,799 மணி நேர உழைப்புக்கான ஊக்கத் தொகை அளிக்கப்பட்டுள்ளது. 11,821 அலுவலர்களுக்கு பயண உதவிகளை வழங்கவும் இந்த நிதி பயன்படுத்தப் பட்டுள்ளது.
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய புதுப்பிக்கவல்ல எரிசக்தி மேம்பாட்டு முகமை  ‘அரசியலமைப்பு தினத்தை’ க் கொண்டாடியது
இந்திய புதுப்பிக்கவல்ல எரிசக்தி மேம்பாட்டு முகமை லிமிடெட்  அரசியலமைப்பு தினத்தை நேற்று கொண்டாடியது. "இந்திய அரசியலமைப்பு, இந்தியாவின் சிந்தனை" என்ற தலைப்பில் இணையவழி கருத்தரங்கிற்கும் ஏற்பாடு செய்திருந்தது. அரசியலமைப்பின் முக்கியத்துவத்தை பரப்பவும், இந்திய அரசியலமைப்பின் தந்தை திரு பி.ஆர்.அம்பேத்கரின் சிந்தனைகள் மற்றும் கருத்துக்களை பரப்பவும் இந்தியாவில் ஒவ்வொரு ஆண்டும் நவம்பர் 26 அன்று "தேசிய சட்ட தினம்" அல்லது "சம்விதான் திவாஸ்" என்றும் அழைக்கப்படும் அரசியலமைப்பு தினம் கொண்டாடப்படுகிறது.
“அரசியலமைப்பு தினத்தைக் கொண்டாடுவதன் உண்மையான உணர்வு, அரசியலமைப்பில் பொதிந்துள்ள நீதி, சுதந்திரம், சமத்துவம், சகோதரத்துவம் ஆகியவற்றில் நான்கு மடங்கு லட்சியங்களை உள்வாங்கி செயல்படுத்துவதில் உள்ளது. நமது தனிப்பட்ட மற்றும் தொழில்முறை வாழ்க்கையிலும் இந்தக் கொள்கைகளை நாம் தொடர்ந்து கடைப்பிடித்து, இந்த உணர்விற்கு உண்மையாக இருந்தால், அரசியலமைப்புச் சட்டம் இந்தியாவுக்கு எல்லாக் காலங்களிலும் சேவை செய்ய முடியும்" என்று காணொலி காட்சி மூலம் நிகழ்த்திய உரையில் இந்திய புதுப்பிக்கவல்ல எரிசக்தி மேம்பாட்டு முகமையின் தலைவர் தெரிவித்தார்.
இந்த இணையவழி கருத்தரங்கில் இந்திய புதுப்பிக்கவல்ல எரிசக்தி மேம்பாட்டு முகமையின் இயக்குநர்  மற்றும் பிற அதிகாரிகள் கலந்துகொண்டனர். இந்திய அரசியலமைப்புச் சட்டத்தின் முகப்புரை குறித்த உறுதிமொழி ஏற்கப்பட்டதைத் தொடர்ந்து இணையவழி கருத்தரங்கு நடைபெற்றது.
புவி அறிவியல் அமைச்சகம்
குறைந்த காற்றழுத்த தாழ்வு பகுதியாக வலுவிழந்தது யாஸ் புயல்
ஒடிசா மற்றும் மேற்கு வங்கம் இடையே கரையை கடந்த யாஸ் புயல் வலுவிழந்து மத்திய ஜார்கண்ட் பகுதியில் நேற்று காற்றழுத்தமாக மையம் கொண்டிருந்தது. அது வடமேற்கு நோக்கி நகர்ந்து இன்று காலை குறைந்த காற்றழுத்த தாழ்வு பகுதியாக மாறி பீகார் மற்றும் அதையொட்டியுள்ள கிழக்கு உத்தரப் பிரதேசத்தில் மையம் கொண்டுள்ளது. இது வடமேற்கு நோக்கி நகர்ந்து அடுத்த 12 மணி நேரத்தில் மிக குறைந்த காற்றழுத்தமாக மாறும்.
இதன் காரணமாக மேற்கு வங்கம், சிக்கிம், உத்தரப்பிரதேசம் ஆகிய மாநிலங்களில் இன்றும், கிழக்கு உத்தரப் பிரதேசத்தில் இன்றும், நாளையும் ஒரு சில இடங்களில் மிதமானது முதல் கனமழை பெய்யும் வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722538
பிரதமர் அலுவலகம்
தனு யாத்திரை தொடக்கத்தையொட்டி பிரதமர் வாழ்த்து
தனு யாத்திரை தொடங்கியுள்ளதை நிலையில் பிரதமர் திரு.நரேந்திர மோடி அனைவருக்கும் வாழ்த்துத் தெரிவித்துள்ளார். எழுச்சிமிகு தனு யாத்திரை ஒடிசாவில் கலாச்சாரத்துடன் தொடர்புடையதாகும்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“எழுச்சிமிகு தனு யாத்திரை ஒடிசாவின் கலாச்சாரத்துடன் தொடர்பு கொண்டதாகும். இந்த யாத்திரை தொடங்கியதையொட்டி அனைவருக்கும் எனது வாழ்த்துக்கள். இந்த யாத்திரை நமது சமுதாயத்தின் நல்லிணக்கம் மற்றும் மகிழ்ச்சி உணர்வை மேலும் அதிகரிக்கட்டும்”.
பிரதமர் அலுவலகம்
தந்தேராஸ் விழாவையொட்டி நாட்டு மக்களுக்குப் பிரதமர் வாழ்த்து
புனித தந்தேராஸ் விழாவையொட்டி நாட்டு மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
“धनतेरस के शुभ अवसर पर समस्त देशवासियों को हार्दिक बधाई।தந்தேராஸின் சிறப்பு நிகழ்வுக்காக வாழ்த்துக்கள்” என்று பிரதமர் கூறினார்.
|
|
தந்தேராஸின் சிறப்பு நிகழ்வுக்காக வாழ்த்துக்கள்
மத்திய அமைச்சரவை
மின்சார விநியோகத் துறையில், இந்தியாவிற்கும் ஜப்பானின் நிலக்கரி எரிசக்தி மையத்திற்கும் இடையே ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மின்சார விநியோகத் துறையில், இந்தியாவின் மத்திய மின்சார ஆணையம், ஜப்பானின் நிலக்கரி எரிசக்தி மையம் இடையே, ஒத்துழைப்புக்கான புரிந்துணர்வு ஒப்பந்தத்தில் கையெழுத்திட மத்திய அமைச்சரவை ஒப்புதல் அளித்துள்ளது. நீடித்த, நிலையான, குறைந்த அளவிலான கரிமப் பொருளைப் பயன்படுத்தி மின்சாரம் உற்பத்தி செய்வதன் மூலம், திறன் அதிகரிப்பு மற்றும் சுற்றுச் சூழல் மேம்பாட்டில் ஜப்பானும், இந்தியாவும் ஒத்துழைக்க, இந்த ஒப்பந்தம் வகைசெய்கிறது.
ஆய்வு, பயிற்சித் திட்டங்கள் மற்றும் அறிவாற்றல் பகிர்வு நடவடிக்கைகள் மூலம், நீடித்த, நிலையான, குறைந்த அளவிலான கரிமப் பொருளைப் பயன்படுத்தி அனல் மின்சாரம் உற்பத்தி செய்வதில் உள்ள பிரச்சினைகள் மற்றும் தடைகளை விரைவாக களைவதற்கான கட்டமைப்பு ஒன்றை ஏற்படுத்த இந்தப் புரிந்துணர்வு ஒப்பந்தம் வகைசெய்கிறது. இந்தியாவின் ஒட்டுமொத்த மின்சார நிலைமையை மேம்படுத்தவும், அதற்குத் தேவையான கொள்கைகளை இந்திய அரசு விரைவுபடுத்துவதற்கும் உகந்ததாக இந்த ஒப்பந்தம் அமையும்.
]
பாதுகாப்பு அமைச்சகம்
கிர்க்கீ, புனேவில் உள்ள பாய்ஸ் விளையாட்டு நிறுவனத்தில் ஆட்சேர்ப்பு நடவடிக்கை
2021 மார்ச் 25 முதல் 2021 மார்ச் 31 வரை கிர்க்கீ, பூனேவில் உள்ள பாய்ஸ் விளையாட்டு நிறுவனம், பம்பாய் இஞ்ஜினீயர் பொறியாளர் குழு மற்றும் மையத்தால் ஆட்சேர்ப்பு முகாம் நடத்தப்படும்.
மாநில/ தேசிய/ சர்வதேச அளவில் பதக்கங்களை வென்றவர்களுக்கு முன்னுரிமை வழங்கப்படும். காலை 7 மணி முதல் 10 மணி வரை அனுமதி நேரமாகும்.
படகு, ஜிம்னாஸ்டிக் மற்றும் கூடைப்பந்து ஆகிய பிரிவுகளில் ஆட்சேர்ப்பு நடைபெறுகிறது. எட்டு முதல் 14 வயதுடையோர் இதில் கலந்து கொள்ளலாம்.
விவரங்களுக்கு 9322581748/ 7992200216/ 8764063579/
7030458444 ஆகிய தொலைபேசி எண்களை தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698675
------
(Visitor Counter : 104
பாதுகாப்பு அமைச்சகம்
ஐஎன்எஸ் சுஜாதா கப்பல் மொசாம்பிக் நாட்டின் மாபுட்டோ துறைமுகம் சென்றடைந்தது
இந்திய கடற்படையின் தென் பகுதியான கொச்சியை தளத்தைச் சேர்ந்த ஐஎன்எஸ் சுஜாதா கப்பல் மொசாம்பிக் நாட்டின் மாபுட்டோ துறைமுகம் சென்றடைந்தது. துறைமுகத்தில் கப்பலுக்கு சிறப்பான வரவேற்பு அளிக்கப்பட்டது.
மொசாம்பிக் நாட்டில் நடைபெற்ற பயிற்சியில் 19, 20 ஆகிய தேதிகளில் இந்த கப்பல் பங்கேற்றது. மொசாம்பிக் நாட்டில் கடற்படை அதிகாரிகளைச் சந்தித்து, ஐஎன்எஸ் சுஜாதா கமாண்டிங் ஆபீசர் ஆலோசனை நடத்தினார்.
மொசாம்பிக் கடற்படையைச் சேர்ந்த 40 பேர் கப்பலுக்கு வந்து அதில் உள்ள நவீன வசதிகளை பார்வையிட்டனர். கப்பலின் மொசாம்பிக் பயணம் இரு நாட்டு கடற்படைகளுக்கு இடையிலான இருதரப்பு உறவை மேலும் அதிகரிக்கும் என எதிர்பார்க்கப்படுகிறது.
மத்திய அமைச்சரவை
தேசிய கனிமம் கொள்கை, 2019-மத்திய அமைச்சரவை ஒப்புதல்
வெளிப்படைத்தன்மை, சிறந்த ஒழுங்கு முறைகள் & செயலாக்கம், சமமான வளர்ச்சி மற்றும் நீடிப்புத்திறன் மீது கவனம் செலுத்தப்படும்
சுரங்கப் பணிகளுக்கு தொழில் துறை அந்தஸ்து
பிரதமர் திரு. நரேந்திர மோடி தலைமயிலான அமைச்சரவை தேசிய கனிமக் கொள்கை, 2019-க்கு ஒப்புதல் அளித்துள்ளது.
பலன்கள்:
புதிய தேசிய கனிமக் கொள்கை சிறந்த ஒழுங்கு முறைகள் கடைபிடிக்கப்படுவதை உறுதி செய்யும். வருங்காலத்தில், நிலையான சுரங்கத் துறை வளர்ச்சிக்கு வித்திடுவதோடு, வேறு பல திட்டங்களால் பாதிக்கப்பட்ட மக்களின், குறிப்பாக பழங்குடியினரின் பிரச்சனைகளுக்கு இது தீர்வு அளிக்கும்.
நோக்கம்:
அதிக ஆற்றல் வாய்ந்த, அர்த்தமுள்ள அமலாக்கம் செய்யக்கூடிய கொள்கையின் மூலம் வெளிப்படைத்தன்மை, சிறந்த ஒழுங்கு முறைகள் கடைபிடித்தல், நிலையான சுரங்கத் துறை, பொருளாதார வளர்ச்சி மற்றும் நிலையான சுரங்க பணிகளை மேற்கொள்வது ஆகியவை தேசிய கனிமக் கொள்கை, 2019-ன் நோக்கமாகும்.
(Visitor Counter : 275